Կասկադյորական հնարքների ժամանակ պատահում են չնախատեսված վնասվածքներ, այս ուղղությամբ արդյո՞ք մեր երկրում գործում է ապահովագրական կազմակերպություն: Մեր հարցին ի պատասխան կասկադյորական արվեստի հիմնադիրն ասաց. «Ցավոք Հայաստանում չկա նման ապահովագրական կազմակերպություն, բայց ասեմ, որ մենք շուտով կհասնենք դրան օրենսդրական մակարդակով: Մեր մասնագիտության մեջ անհնար է առանց վնասվածքների: Պատկերացրեք մոտոցիկլետ վարողի, ով երբեք վայր չի ընկել՝ դա ուղղակի անհնար է: Այն տղաներն, ովքեր եկել և անդամագրվել են մեր ասոցացիայի ընտանիքին, բոլորին ասել եմ, հիշեք՝ ինչ-որ մի օր ձեր մարմնի ինչ-որ մի մաս կոտրելու եք: Փառք Աստծո, նրանցից դեռ ոչ ոք լուրջ վնասվածքներ չի ունեցել, ես ուզում եմ, որ այդպես էլ շարունակվի»: